***ငါ့အတွေးများဟာတိတ်ဆိတ်*** (ယူကရိန်း: «Мої думки тихі» Moi dumky tykhi) သည် ဒါရိုက်တာ အန်တိုနီယို လုခစ်ခ်ျ ရိုက်ကူးပြီး ၂၀၁၉ ခုနှစ်က ထွက်ရှိခဲ့သည့် ယူကရိန်း အချစ်ဟာသရုပ်ရှင်တစ်ပုဒ်ဖြစ်သည်။ ၂၀၁၉ ခုနှစ်၊ ဇူလိုင်လ (၄) ရက်နေ့တွင် ကာလိုဗီဗာရီ နိုင်ငံတကာရုပ်ရှင်ပွဲတော်၌ ပထမဆုံးစတင်ပြသခဲ့ပြီး အကဲဖြတ်တို့၏အထူးဆုကို ရရှိခဲ့သည်။

ယူကရိန်းနိုင်ငံတွင် ၂၀၂၀ ပြည့်နှစ်၊ ဇန်နဝါရီလ (၁၆) ရက်နေ့တွင် ရုံတင်ပြသခဲ့ပြီး၊ ခုနစ်ပတ်အတွင်း ယူကရိန်းရစ်ဗ်နီးယား ၁၀ သန်းကျော် ရရှိခဲ့သည်။ ယူကရိန်းရုပ်ရှင်လောကသမိုင်း၌ အကောင်းဆုံး ရုပ်ရှင် ၁၀၀ စာရင်းဝင်လည်းဖြစ်သည်။

ဇာတ်လမ်း
--------

အဓိကဇာတ်ကောင် အသံပိုင်းအင်ဂျင်နီယာ ဂီတသမားတစ်ဦးနှင့် သူ့အမေတို့ကြားက ပြဿနာကို ဇာတ်လမ်းပြု ပုံဖော်ထားခြင်းဖြစ်သည်။

သရုပ်ဆောင်များ
--------------

* Andriy Lidahovskiy — Vadim, sound engineer
* Irma Vitovska-Vantsa — Vadim's mom, taxi driver in Uzhhorod

ထုတ်လုပ်ရေး
-----------

၂၀၁၇ ခုနှစ်၊ ဇွန်လတွင် ယူကရိန်း နိုင်ငံတော်ရုပ်ရှင်အေဂျင်စီက ကျင်းပသည့် (၁၀)ကြိမ်မြောက် ဒါဇခီနိုပြိုင်ပွဲ၌ အနိုင်ရရှိခဲ့သည်။ ခန့်မှန်းကုန်ကျစရိတ် ရစ်ဗ်နီးယား ၉ ဒသမ ၂ သန်းအနက် ၈ ဒသမ ၉ သန်းကို နိုင်ငံတော်ရန်ပုံငွေအဖြစ် ထောက်ပံ့ခံရသည်။ ၂၀၁၈ ခုနှစ်၊ မတ်လတွင် ရိုက်ကူးရေးစတင်ပြီး ကီးယက်မြို့၊ ကာပေသီယန်တောင်တန်း၊ ဇခါပတ်တီးယားပြည်နယ်တို့တွင် သွားရောက်ရိုက်ကူးခဲ့သည်။

ဖြန့်ချိရေး
-----------

### ရုပ်ရှင်ပွဲတော်

၂၀၁၉ ခုနှစ်၊ ဇူလိုင်လ (၄) ရက်နေ့တွင် ကာလိုဗီဗာရီ နိုင်ငံတကာရုပ်ရှင်ပွဲတော်၌ ပထမဆုံးစတင်ပြသခဲ့ခြင်းဖြစ်ပြီး အကဲဖြတ်တို့၏အထူးဆုကို ရရှိခဲ့သည်။ ယူကရိန်းနိုင်ငံတွင်း၌ အိုဒဲဆာ နိုင်ငံတကာရုပ်ရှင်ပွဲတော်တွင် ပြသခဲ့ပြီး လူကြိုက်အများဆုံးဆု၊ အကောင်းဆုံး ယူကရိန်းရုပ်ရှင်ဆု၊ အကောင်းဆုံး အမျိုးသားဇာတ်ဆောင်ဆုများ ရရှိခဲ့သည်။

### ရုံတင်ပြသခြင်း

၂၀၂၀ ပြည့်နှစ်၊ ဇန်နဝါရီလ (၁၆) ရက်နေ့တွင် ယူကရိန်းနိုင်ငံအတွင်း ရုံတင်ပြသခဲ့သည်။ အပြည်ပြည်ဆိုင်ရာ အမျိုးသမီးများနေ့အထိမ်းအမှတ်အဖြစ်၂၀၂၀ ပြည့်နှစ်၊ မတ်လ (၅) ရက်နေ့တွင် ရုပ်ရှင်အခွေကို ဖြန့်ချိခဲ့သည်။

### ဝင်ငွေရရှိမှု

ယူကရိန်းနိုင်ငံတစ်ဝန်းရှိ ရုပ်ရှင်ရုံ ၉၁ ရုံ၌ ရုံတင်ပြသခဲ့ရာ ၂၀၂၀ ပြည့်နှစ်၊ ဇန်နဝါရီလ (၁၆) ရက်နေ့မှ (၂၂) ရက်နေ့အထိ ပထမရက်သတ္တပတ်အတွင်း ကြည့်ရှုသူ ၂၉၀၀၀ ဦးအထိရှိခဲ့ပြီး ဝင်ငွေ ရစ်ဗ်နီးယား ၂ ဒသမ ၈ သန်းနီးပါး ရရှိခဲ့သည်။ ဒုတိယရက်သတ္တပတ်တွင် ရုပ်ရှင်ရုံ ၇၄ ရုံ၌ ရုံတင်ပြသခဲ့ပြီး ကြည့်ရှုသူ ၅၂၃၀၀ နှင့် ဝင်ငွေ ၅ သန်း ရရှိခဲ့သည်။

ကိုးကား
-------

1. ↑  *My Thoughts Are Silent*၊ 2020-04-21 တွင် ပြန်စစ်ပြီး
2. ↑  My Thoughts Are Silent and Scandinavian Silence awarded in Karlovy Vary! (2019-07-12)။  2020-08-25 တွင် ပြန်စစ်ပြီး။
3. ↑  *My Thoughts Are Silent*၊ 2020-04-21 တွင် ပြန်စစ်ပြီး
4. ↑  Review: My Thoughts Are Silent။  2020-04-21 တွင် ပြန်စစ်ပြီး။
5. ↑  Держкіно оголосило переможців Десятого пітчингу. ДМ, 30 червня 2017
6. ↑  Сьогодні Lifestyle။ "Мої думки тихі": представлено офіційний трейлер комедії з Ірмою Вітовською (in uk)။  2019-11-29 တွင် ပြန်စစ်ပြီး။
7. ↑  Сьогодні Lifestyle။ "Мої думки тихі": представлено офіційний трейлер комедії з Ірмою Вітовською (in uk)။  2019-11-29 တွင် ပြန်စစ်ပြီး။
8. ↑  «Мої думки тихі» голосно прозвучали у Карлових Варах။ 18 March 2020 တွင် မူရင်းအား မော်ကွန်းတင်ပြီး။  1 March 2022 တွင် ပြန်စစ်ပြီး။
9. ↑  Укрінформ။ Комедія "Мої думки тихі" вийде у прокат на новорічні свята (in uk)။  2019-10-28 တွင် ပြန်စစ်ပြီး။
10. ↑  Радіо Свобода။ Найочікуваніші українські фільми 2020 року (in uk)။  2020-01-04 တွင် ပြန်စစ်ပြီး။
11. ↑  Бокс-офіс України №4 (2020)

ပြင်ပလင့်ခ်များ
---------------

* အိုင်အမ်ဒီဘီပေါ်ရှိ *ငါ့အတွေးများဟာတိတ်ဆိတ်*
* ဖေ့စ်ဘွတ်ခ် ပေါ်ရှိ My Thoughts Are Silent
* My Thoughts Are Silent on the website of the Ukrainian distributor Arthouse Traffic